Ugovorne strane

**OPĆINA PROMINA** sa sjedištem u Oklaju, Put kroz Oklaj 144, OIB:79734182959, koju zastupa općinski načelnik Tihomir Budanko, (dalje u tekstu: Općina) s jedne strane

i

**(naziv, adresa, OIB korisnika)** koju zastupa (funkcija, ime i prezime), (dalje u tekstu: Korisnik) s druge strane

sklopili su

**UGOVOR O SUFINANCIRANJU JAVNIH POTREBA OPĆINE PROMINA**

**Članak 1.**

Općina Promina i Korisnik sklapaju, sukladno provedenom postupku po Javnom pozivu za sufinanciranje javnih potreba Općine Promina i članku 11. Odluke o izvršenju Proračuna Općine Promina za 2018. god. („Službeni vjesnik Šibensko-kninske županije br. 11/17) ovaj Ugovor kojim se uređuju međusobna prava i obveze ugovornih strana a osobito namjena, visina, rok i način isplate sredstava sufinanciranja, rok provedbe programa, obveza izvješćivanja o provođenju programa i utrošku sredstava te obveze Korisnika slučaju nenamjenskog trošenja sredstava sufinanciranja (dalje u tekstu: financijska potpora).

**Članak 2.**

Financijska potpora isplatiti će se Korisniku u svrhu sufinanciranja Programa (naziv programa)\_\_\_\_\_\_\_\_\_\_\_\_\_\_\_\_\_\_\_\_\_ odabranog po Javnom pozivu za sufinanciranje javnih potreba Općine u 2018. god KLASA: 402-05/18-01/1 URBROJ: 2182-09/18-01/1 od 12. travnja 2018. god. u području \_\_\_\_\_\_\_\_\_\_\_\_\_\_\_\_.

Razdoblje provedbe projekta je najdulje 12 mjeseci od dana sklapanja ovog Ugovora.

**Članak 3.**

Za sufinanciranje programa iz članka 2. ovog Ugovora Korisniku će se isplatiti iznos od \_\_\_\_\_\_\_\_\_\_\_\_\_\_\_\_\_ kn.

Financijska sredstva iz stavka 1. ovog članka osigurana su u Proračunu Općine Promina za 2018. god. na kontu 38111, tekuće donacije u novcu, pozicija \_\_\_\_\_\_\_\_.

**Članak 4.**

Financijska potpora isplatit će se na žiro račun Korisnika IBAN: \_\_\_\_\_\_\_\_\_\_\_\_\_\_\_\_ u roku 8 dana od zaprimanja zahtjeva Korisnika za isplatu.

**Članak 5.**

Korisnik se obvezuje primljenu potporu iz članka 3. ovog Ugovora koristiti isključivo sukladno Opisu programa i Financijskom planu programa priloženim uz prijavu programa u postupku provedenom po Javnom pozivu za sufinanciranje javnih potreba Općine Promina.

Opis i Financijski plan programa smatraju se sastavnim dijelom ovog Ugovora.

**Članak 6.**

U roku 30 dana od završetku Programa Korisnik je Općini dužan na propisanom obrascu koji je prilog Javnog poziva dostaviti Opisni izvještaj s prilozima vezanim uz provedbu programa kao dokaz provedbe pojedinih aktivnosti (fotografije s događanja, plakate, publikacije i sl.) i Financijsko izvješće zajedno s preslikama dokumenata (za bezgotovinska plaćanja: preslike računa koji glase na korisnika te pripadajuće bankovne izvode; za gotovinska plaćanja: preslike računa koji glase na korisnika, preslike isplatnica iz blagajne i blagajničkog izvješća; ostalu dokumentaciju: putne naloge s pripadajućim prilozima, dokumente na temelju kojih su obavljena plaćanja (ugovori, obračuni honorara i sl.) kojima se dokazuje nastali trošak i njegovo plaćanje.

Korisnik je Općini dužan podnijeti izvještaj o provedbi Programa u 2018. god., s priloženom dokumentacijom iz prethodnog stavka, najkasnije do 28. veljače 2019. god.

**Članak 7.**

Općina je ovlaštena kontinuirano pratiti izvršenje Programa Korisnika koji se sufinancira, te nadzirati i ispitivati trošenje financijske potpore neposrednom kontrolom u prostorijama Korisnika, zahtjevima za dostavu periodičnog izvještaja i na drugi prikladan način za vrijeme važenja Ugovora kao i u razdoblju od 1 godine nakon završetka programa.

U slučaju nenamjenskog trošenja sredstava potpore, neprovođenja programa u ugovorenom razdoblju, nepodnošenja izvještaja u roku i s odgovarajućim sadržajem, ili neomogućavanja nadzora Korisnik je dužan dana sredstva sufinanciranja, zajedno s obračunatom kamatom, vratiti Općini uplatom u proračun u roku 8 dana od primitka zahtjeva Općine za povrat.

**Članak 7.**

Korisnik se obvezuje bez odlaganja dostaviti Općini obavijest

* o promjeni bankovnog računa
* promjeni sjedišta ili bliže adrese Korisnika
* svake promjene u vremenskom rasporedu provedbe programskih aktivnosti
* svakoj drugoj okolnosti koja bi mogla biti od utjecaja na međusobna prava i obveze utvrđene ovim Ugovorom.

Prilikom komunikacije u vezi s provedbom ovog Ugovora (dostava obavijesti, zahtjeva za isplatu, izvješća i dr.) na dokumentu je potrebno naznačiti klasu i urudžbeni broj ovog Ugovora.

Korisnik se obvezuje u svakoj prilici u kojoj javno predstavlja Projekt istaknuti činjenicu da je isti sufinanciran sredstvima Općine.

Članak 8.

Općina ne snosi odgovornost, neposrednu ni posrednu, za bilo kakvu štetu proizašlu iz aktivnosti Korisnika u provedbi programa koji se sufinancira temeljem ovog Ugovora.

Članak 9.

Na sva pitanja koja izrijekom nisu regulirana ovim Ugovorom primjenjuju se Opći uvjeti propisani Uredbom o kriterijima, mjerilima i postupcima financiranja i ugovaranja programa i projekata od interesa za opće dobro koje provode udruge („NN“-26/2015).

Sva eventualna sporna pitanja u vezi s provedbom ovog Ugovora ugovorne strane pokušat će riješiti sporazumno, a u slučaju da u tome ne uspiju, ugovaraju nadležnost Općinskog suda u Šibeniku, Stalne službe u Kninu.

Članak 10.

Ugovor stupa na snagu danom potpisa.

Ugovor je sastavljen u 4 istovjetna primjerka, za svaku ugovornu stranu po dva (2).

za Općinu Promina za Korisnika

Općinski načelnik (funkcija)

Tihomir Budanko (ime i prezime)

\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_

KLASA: 402-05/18-01/\_

URBROJ: 2182/9-18-\_

U Oklaju, \_\_\_\_\_\_\_\_\_\_\_